S Klima isch dropisch mit niderschlagryyche Rägeperiode un hoche Tämperature, wu in dr Hochlage e wenig milder sin. Im Norde vum Land, bim  Tschadsee, isch s Klima drucke. S tropisch Klima loss e Unterdeilig in drej regionali Klimzone zue. Im Norde vum Land isch s wächselfyycht mit ere Druckezyt vu eucht Oktober bis April un ere durschnittlige Niderschlagsmängi vu ca. 700 mm im Johr. Do lige d Aadeil vu Kamerun am Tschadbecki mit Sumpfbiet. D Zyt, wu dr Niderscgalkg aabegoht, isch vu Juli bis Septämber. Di mittler Tämperatur lyt bi 32,2 °C. Wäg dr hoche Tämperature un dr gringe Niderschleg het s in däm Ruum e mittleri Diiriwahrschyynligkeit (alli  zwei bis fimf Johr). Im innere Hochland, wu im Side aaschließt, (1.000 bis 1.500 m iber em Meer) het s d Durschnittstämperatur vu 22 °C un d Niderschleg lige bi 1.500 bis 1.600 mm im Johr. Do isch dr Wägsel vu dr Savanne im Norde zem Rägewald im Side. S Weschtkameruner Bärgland, wu derno chunnt, wyyst konschtanti Niderschleg zwische 2.000 un 11.000 mm uf. D Gegnig an dr sildige Uuslaifer vum Kamerunbärg het durschnittligi Niderschalgsmängine vu 11.000 mm un ghert derwäge zue dr rägeryychschte Biet uf dr  ganze Ärd. In däne bode Regione chunnt s au zuen ere "Druckzyt" zwische Dezämber un Februar, doderbyy blybt aber au die Zyt nit ganz ohni Niderschleg. D Kischtenebeni im Side het e äquatorial Klima mit Niderschleg zwische 1.500 un 2.000 mm un ere Durschnittstämperatur vu 25 °C. Do het s dichte tropische Rägewald. Di drickenere Monet sin Dezämber un Jänner. Insgsamt cha mer sage, ass Kamerun vum Naturruum här e Afrika im Chleine isch. darstellt. D Bede im Siode un in dr Mitti vu Kamerun ghere zue dr ferrallitische Bede, des heißt also äquatoriali Bruunlaime vu dr immerfyychte Trope. Im Norde, im Beryych vu dr Drucke- un Dornesavanne het s di typische rotbruune un rote Bede vu dr Druckesavanne.